ຕາມຂ່າວCRI: ກອງປະຊຸມຄັ້ງທີ 5 ຂອງສະພາປຶກສາການເມືອງປະຊາຊົນແຫ່ງຊາດຈີນສະໄໝທີ 12 ໄດ້ໄຂຂຶ້ນຢູ່ນະຄອນຫຼວງປັກກິ່ງໃນຕອນບ່າຍວັນທີ 3 ມີນານີ້ ໂດຍຜູ້ນຳພັກລັດຈີນ ເປັນຕົ້ນ ທ່ານສີຈິ້ນຜິງ ໄດ້ເຂົ້າຮ່ວມ. ໃນໂອກາດດັ່ງກ່າວ, ທ່ານຢີເຈິ້ງເຊິງ ປະທານສະພາປຶກສາການເມືອງປະຊາຊົນແຫ່ງຊາດຈີນໄດ້ຜ່ານບົດລາຍງານວຽກງານຂອງຄະນະປະຈຳສະພາປຶກສາການເມືອງປະຊາຊົນແຫ່ງຊາດ ເຊິ່ງໄດ້ສະຫຼຸບຕີລາຄາວຽກງານໜຶ່ງປີຜ່ານມາ ແລະວາງແຜນວຽກງານປີ 2017.
ໃນຖານະເປັນຊ່ອງທາງສຳຄັນແລະອົງການໃຫ້ຄຳປຶກສາສະເພາະຂອງລະບອບປຶກສາປະຊາທິປະໄຕຂອງຈີນ, ສະພາປຶກສາການເມືອງປະຊາຊົນຈີນໄດ້ເສີມຂະຫຍາຍບົດບາດໃຫ້ຄຳປຶກສາການເມືອງ, ຕິດຕາມແບບປະຊາທິປະໄຕ ທັງເຂົ້າຮ່ວມແລະປຶກສາການເມືອງ. ຕະຫຼອດໄລຍະ 10 ວັນຈາກນີ້ໄປ, ສະມາຊິກສະພາປຶກສາການເມືອງປະຊາຊົນແຫ່ງຊາດ 2100 ກວ່າທ່ານຈະປະກອບຄຳເຫັນຕໍ່ບັນຫາສຳຄັນໃນຂົງເຂດການເມືອງ, ເສດຖະກິດ, ຊີວິດສັງຄົມ ແລະບັນຫາອື່ນໆຂອງຈີນ.